Liga Sancta
Liga Sancta (sive Liga Catholica) est nomen variorum foederum contra Ecclesiae Catholicae sive Europae Christianae hostes a papis institutorum. Nomen istud canum habent: Liga Sancta (1495): Castella, Aragonia, Anglia, Venetiae, Mediolanum, papa et Habsburgi contra Franciam postquam rex Carolus VIII Italiam invasit. Liga Sancta (1511): Hispania, papa, Venetiae, Anglia et Helvetia contra Franciam postquam denuo Franci in Italiam profecti sunt. Liga Sancta Carantona: Anno 1526 - Francia, Venetiae, Mediolanum et papa contra imperatorem Carolum V unde sic dicta Direptio Romana evenit. Liga Sancta (1538): Venetiae, Hispania, Melita et papa contra Ariadenum Barbarussam. Liga Sancta (1571): Hispania, Venetiae et papa contra Imperium Ottomanicum cum Proelio Lepanthino. Liga Sancta Peronensis (anno 1576; saepe etiam simplicius Liga Catholica vocatur): Factio catholica in Francia circa duces Guisiae congregata contra Hugenotas pugnans, quae dissoluta est anno 1595. Liga Sancta (1684): Sacrum Romanum Imperium, papa et Venetiae contra Turcas cui ex anno 1686 adhaesit et Russia; dissolutio anno 1699.